cyanic-selkie/wikianc huggingface dataset:
Bythinini
Utseende
Små (0,5 – 6 mm), rødaktige eller gulaktige biller, bakkroppen er mye bredere enn forkroppen. Disse artene er nokså tettbygde. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. Dennegruppen omfatter også en god del arter som lever i huler.
Utbredelse
Gruppen har nokså mange arter i det sørlige Europa, med forekommer også i Afrika, Asia og Nord-Amerika.
Trude
Trude er et kvinnenavn med flere mulige opprinnelser. Det kan komme av norrøne þrúðr, gammelengelske þryð eller germanske *þruþi, som alle betyr «styrke». Þrúðr var den norrøne formen av navnet.
Navnet inngår også som navneledd i de sammensatte navnene Álfþrúður, Ásþrúður, Bergþrúður, Bjarnþrúður, Brandþrúður, Eldrid, Elfrida, Gertrud, Hertrud og Mildrid.
Utbredelse
Trude var et populært navn på norske jentebarn på 1970-tallet.
Kjente personer med navnet
Personene i listen er ordnet kronologisk etter fødselsår.
British ale
British ale er en fellesbetegnelse for flere, men ikke alle, typer overgjæret øl med opphav på De britiske øyer.
De ulike typene British ale varierer sterkt i både smak, styrke og farge. Alkoholinnholdet ligger som regel mellom 4 og 6% alkohol.
Southfield
Byen befinner seg mellom 8 Mile Road i sør, Inkster Road i vest, Greenfield Road i øst og for det meste 13 Mile Rd. i nord. Byen grenser til Detroit og Redford Township i sør, Farmington Hills i vest, Franklin, Bingham Farms og Beverly Hills i nord, og Royal Oak, Berkley og Oak Park i øst. Byen Lathrup Village ligger innen Southfields grenser i den østre delen av byen.
Elven River Rouge renner igjennom Southfield.
Breeja Larson
Breeja Larson (født 16. april 1992) er en amerikansk svømmer, som spesialiserer seg i frisvømming. Hun representerte landet sitt under Sommer-OL 2012 i London, der hun tok gull på 100 meter medley stafett.
Parisavtalen (1303)
Parisavtalen ble undertegnet i 20. mai 1303 av Filip IV av Frankrike og Edvard I av England. Basert på vilkårene i traktaten ble Gascogne overdradd til England igjen fra Frankrike under hundreårskrigen. Dessuten ble det laget et arrangement der Filips datter giftet seg med Edvards sønn (Edvard II av England).
Kanae Meguro
Kanae Meguro (japansk: 目黒香苗, født 9. september 1978) er en japansk tidligere skiskytter.
Hun representerte Japan under Vinter-OL 2006.
Arneiroz
Arneiroz er en kommune i delstaten Ceará i nordøstregionen av Brasil.
Kuwait
Kuwait, offisielt Staten Kuwait, er et land i Midtøsten. Det grenser til Irak og Saudi-Arabia. Klimaet gir intenst varme sommere, med tørre ørkener og korte, kalde vintre. Landet består av fem guvernater (muhafazat, entall – muhafazah); Al Ahmadi, Al Farwaniyah, Al 'Asimah, Al Jahra' og Hawalli.
Arabere utgjør 57,65 % av Kuwaits totale befolkning. Resten av befolkningen er indere, egyptere og kurdere.
Naturgeografi
Kuwait befinner seg i nordøst-hjørnet av Den arabiske halvøy og et av de minste landene i verden når det gjelder landareal. Landet ligger mellom breddegradene 28° og 31° N, og lengdegradene 46° og 49° Ø. Den flate arabiske ørkenen dekker mesteparten av Kuwait. Landet ligger generelt lavt, med det høyeste punktet 306 meter over havet. Landet har ni øyer, av disse er kun Failakaøya bebodd. Med et areal på 860 kvadratmeter, er Bubiyanøya den største øya i Kuwait og er forbundet med resten av landet via en 2 380 m lang bro. Landområdet er dyrkbart og spredt vegetasjon finnes langs den 499 km lange kystlinjen. Kuwait by ligger i Kuwaitbukta, en naturlig dypvannshavn.
Kuwait har noen av verdens rikeste oljefelt, Burganfeltet har en total kapasitet på om lag 70 milliarder fat bevist olje. Gjennom Kuwaits oljebranner i 1991, ble det dannet mer enn 500 oljesjøer som dekket en samlet overflate av om lag 35.7 kvadratkilometer. Den resulterende jord forgiftningen fra oljen og sotet har gjort østre og sørøstre områder av Kuwait ubeboelige. Sand og rester etter oljeutviklingen har gitt store deler av Kuwaitørkenen en semi-asfalt overflate. Oljesølet under Golfkrigen hadde også effekt på Kuwaits marine ressurser.
Klima
Vårsesongen i mars er varm og mild med tordenstormer innimellom. De vanlige vindene fra nordvest er kalde om vinteren og våren, og varme om sommeren. Vinder fra sørøst, vanligvis varme og fuktige, dukker opp mellom juli og oktober, varme og tørre vinder fra sør dukker opp om våren og tidlig sommeren. Shamal, en nordvestlig vind som er normal i juni og juli, forårsaker dramatiske sandstormer.
Demografi
Befolkningen er 45 % kuwaitisk, fra andre arabiske land 35 %, fra Sør-Asia 9 % , iranske 4 % , og andre land 7 %. Religionen er 85 % muslimsk (sunni 70 %, Shi'a 30 % ), kristne, hindu, parsi og andre utgjør 15 %.
Historie
Kuwait har sitt navn fra det arabiske ordet kut, som betyr «fort». Hovedstaden, som også heter Kuwait, ligger strategisk til ved kysten. Her kan det ha vært bosetninger alt i oldtiden. Dagens arabiske innbyggere er trolig etterkommere etter nomader som en gang tidlig på 1700-tallet var på leting etter et permanent sted å slå seg ned. På slutten av 1800-tallet var landet truet av koloniambisjonene til både Tyskland og Det osmanske riket. Men Kuwait gikk i kompaniskap med Storbritannia og ble i 1914 et britisk protektorat. Oljefunn i 1930-årene førte til uventet rikdom.
1960-årene - Selvstendighet
Landet var under britisk overhøyhet, og utenriksanliggender og forsvar ble ivaretatt av Al-Sabah dynastiet fra 1899 fram til selvstendighet 19. juni 1961.
1990-årene
I 1990 ble Kuwait invadert av irakiske soldater, da Kuwait ble sett på av Irak som landets 19. provins, og landet var okkupert i sju måneder og ble innlemmet i Irak. Gulfkrigen ble innledet med allierte flyangrep, og etter flere uker med bombardement av de irakiske styrkene fra luften, begynte den USA-ledete styrken 23. februar 1991 sitt bakkeangrep og frigjorde Kuwait i løpet av 4 dager.
2000-årene
I 2003 var Kuwait igjen utgangspunktet for en massiv militær kampanje da tusenvis av soldater mobiliserte ved den irakiske grensen, for den USA-ledede invasjonen av Irak. Flybasen Ahmed Al Jaber Air Base var sentral i denne sammenhengen.
I 2005 ga Kuwait fulle politiske retter til sine kvinnelige innbyggere.
Statsoverhode og regjering
Emiren av Kuwait, sjeik Jaber al-Ahmad al-Sabah, døde 15. januar 2006 etter tids sykdom. Sjeik Jaber hadde vært emir i Kuwait siden 1977, etter først å ha vært finansminister og deretter statsminister i landet. Han var den 13. emiren i et 245 år gammelt dynasti som har ledet Kuwait.
Regjeringen i Kuwait ba parlamentet i Kuwait i januar 2006 om å støtte fjerningen av den foreslåtte emiren Sheikh Saad al-Abdullah, på grunn av helseårsaker. Konstitusjonelt, når regjeringen ber om det, må parlamentet stemme 2/3 for å fjerne en emir på grunn av helsen. Hvis en emir blir stemt ut av parlamentet, blir dette første gang i Kuwait sin historie.
Den aldrende Emiren Sheikh Saad al-Abdullah al-Sabah, sa 23. januar 2006 at han ville trekke seg til fordel for statsminister Sheikh Sabah al-Ahmad al-Sabah.
Menneskerettigheter
Kuwait har fengselsstraff inntil 7 år for homofili.
Næringsliv
Kuwait har en liten, rik, relativt åpen økonomi med oljereserver på ca. 96 milliarder tønner – 10 % av verdens oljereserver. Inntektene fra olje og petroleum utgjør nesten halvparten av BNP, 95 % av eksport-inntektene og 80 % av regjeringens inntekter. Kuwait sitt tørre klima begrenser jordbruk, og landet er derfor helt avhengig av import av mat utenfra. 75 % av vannet må destilleres eller importeres.
Oppføring på UNESCOs lister
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Iran under Vinter-OL for ungdom 2016
Iran deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen bestod av to utøvere. Begge deltok i alpine øvelsene.
30px|Alpint Alpine grener
Jenter
Det Politiske Parti
Det Politiske Parti (DPP) ble stiftet 17. september 2000 av komikerparet Atle Antonsen og Johan Golden, kjent fra TV-programmene XLTV og En Lun Aften. Partiet gjorde seg bemerket ved å drive politisk satire fra innsiden av det demokratiske systemet. Golden og Antonsen fikk mye kritikk for partiprogrammet sitt som inneholdt uttalelser som «Eldre er i og for seg også mennesker og bør behandles deretter». Listene til partiet inneholdt blant annet en rekke navn på kjente norske komikere, og partiet ble av de etablerte politiske partiene avfeid som en dårlig spøk og en hån mot demokratiet. Slagordene på plakatene til DPP var bastardiseringer av klassiske politiske slagord: «Atle Antonsen: i arbeid for hele folket» og «Johan Golden: din slave på tinget».
De inviterte representantene fra Arbeiderpartiet og Høyre valgte å boikotte en paneldebatt ved Høgskolen i Bodø da de fikk høre at de skulle debattere mot Golden og Antonsen, som også senere på kvelden skulle stå for underholdningen med sitt standup-show En Lun Aften og bandet DDR. Venstre og Senterpartiet stilte opp, men viste sterk misnøye med sine debattpartnere i DPP som uttalte at de «mente det samme som folket» og oppfordret publikum til å sende dem tekstmeldinger under debatten så de kunne vite hva de skulle stå for.
Siden Golden og Antonsen kunne stille med lister og 1000 individuelle underskrifter fikk de også lov til å stille til stortingsvalg i 2001. Partiet fikk 19 457 stemmer, noe som utgjorde 0,8 % av stemmene på landsbasis. Dette var ikke nok stemmer til å komme inn på stortinget, og frontfigurene Antonsen og Golden sa seg i ettertid lettet over valgresultatet. Ved skolevalget det samme året fikk DPP over 8%. DPPs liste i Akershus ble ikke godkjent av valgstyret, noe Kommunal- og regionaldepartementet mente det ikke var grunnlag for. Beslutningen ble klaget inn for Stortingets fullmaktskomite, som imidlertid ikke så grunn til å igangsette omvalg i fylket.
Partiet DPP hadde aldri noe ideologisk fundament. Partiet viktigste standpunkt var at de ikke sto for noe selv, de mente det samme som folket. Skulle en eller flere av dem komme inn på tinget, ville det norske folket få kunne bestemme hva representantene skulle mene i forskjellige saker gjennom folkeavstemning på Internett, en form for direkte demokrati. Partiet benyttet paraplyen som logo. Dette var et symbol på at de dekket hele det politiske landskapet.
Etter stortingsvalget 2001 har partiorganisasjonen stått stille. DPP deltok ikke i kommune- og fylkesstyrevalgene i 2003. Da partiet ikke har meldt overføring til Partiregisteret, falt partinavnet ut som registrert partinavn etter stortingsvalget 2005.
I Have a Dream
I Have a Dream (engelsk for «Jeg har en drøm») er en tale på 17 minutter som Martin Luther King jr., amerikansk prest og borgerrettighetsforkjemper, senere mottaker av Nobels fredspris, holdt 28. august 1963, hvor han krevde etnisk likhet og en slutt på all rasistisk diskriminering i USA. Talen, som ble holdt fra trappene foran Lincolnmonumentet under marsjen mot Washington var et vendepunkt for den amerikanske borgerrettsbevegelsen på 1960-tallet. Talen ble hørt av over 200 000 mennesker og tilhengere, og regnes som en av de fremste og betydeligste amerikanske taler på 1900-tallet.
Talen
I talen fremholdt King om sitt ønske om en fremtid hvor afroamerikanere og hvite amerikanere kunne leve sammen i en fredelig sameksistens som likeverdige i USA. Han snakket om den svarte befolkningens lidelser opp gjennom historien og pekte på at hundre år etter avskaffelsen av slaveriet lever svarte på «en ensom øy av fattigdom i et hav av rikdom».
Martin Luther King begynte med en referanse til emansipasjonserklæringen, som satte fri millioner av amerikanske slaver i 1863, slo deretter fast at «et hundre år senere er de sorte fortsatt ikke frie.» Ved slutten av talen gikk King bort fra den forberedte teksten til fordel for en delvis improvisert avslutning basert på temaet «Jeg har en drøm», muligens påvirket av Mahalia Jacksons utrop: «Fortell dem om drømmen, Martin!» I denne delen av talen, som er hyppigst sitert og som har blitt berømt, beskriver King sin drøm om frihet og likhet som stiger opp fra et land basert på slaveri og hat. Jon Meacham har skrevet at «Med en enkelt frase sluttet Martin Luther King seg til Jefferson og Lincoln i rekken av menn som har formet det moderne Amerika.»
I henhold til et medlem av representantenes hus, John Lewis, som også talte ved den samme anledningen, «Dr. King hadde kraften, evnen, og kapasiteten til å omforme de trappetrinnene ved Lincolnmonumentet til en monumental arena som for alltid vil bli anerkjent. Ved å tale på den måten som han gjorde, utdannet han, inspirerte han, informerte han ikke bare folket der, men folket over hele Amerika og de ufødte generasjoner.»
Retoriske virkemidler
Kings tale, siden gjennomgående hyllet som et retorisk mesterverk, påkalte USAs uavhengighetserklæring, Emansipasjonserklæringen og USAs grunnlov. Tidlig i hans tale henspilte han på Abraham Lincolns Gettysburg-talen ved å si «Five score years ago...»
Han sa i referanse til avskaffelsen av slaveriet, som artikulert i Emansipasjonserklæringen, «It came as a joyous daybreak to end the long night of their captivity». Anafori, mottagelsen av en frase i begynnelsen av en setning, er et retorisk grep som var gjennomgående i hele talen. Et eksempel på anafori er funnet tidlig da King anmodet tilhørerne om å gripe øyeblikket: «Now is the time...» er repetert fire ganger i det sjette avsnittet. Det mest siterte eksempelet på anafori er «I have a dream...», som er gjentatt åtte ganger da King malte opp et bilde av et enhetlig og forent Amerika for sitt publikum. Andre tilfeller da King benyttet anafori var «One hundred years later», «We can never be satisfied», «With this faith», «Let freedom ring», og «free at last».
Tankene i talen reflekterte Kings sosiale erfaringer av afroamerikansk marginalisering. Talen trakk paralleller, som appellerte til USAs myter om seg selv som en nasjon grunnlagt på frihet og rettferdighet for alle mennesker. Deretter forsterket og overgikk talen de sekulære mytologiene ved å plassere dem innenfor en åndelig sammenheng ved å argumentere for at etnisk rettferdighet også er i henhold til Guds vilje. Således ga talens retorikk forløsning til USA for landets rasistiske synder.
Utdrag fra talen omfatter linjen «Jeg har en drøm at mine fire små barn en dag vil leve i en nasjon hvor de ikke vil bli bedømt for sin hudfarge, men av innholdet i deres karakter. Jeg har en drøm i dag!»
Talens tittel
Talen er kjent som «I Have a Dream», men den har eksistert i flere versjoner før den ble holdt, skrevet på ulike tidspunkter tidligere. Talen er en sammenfletting av flere utkast, og ble opprinnelig kalt «Normalcy, Never Again». Deler av denne talen, og en annen tale, «Normalcy Speech», endte i det endelige utkastet. Tittelen «I Have a Dream» oppsto antagelig ettersom den afroamerikanske gospelsangerinnen Mahalia Jackson mot slutten av talen ropte til King: «Fortell dem om drømmen, Martin!» King avsluttet da sin forberedte tale og startet med sin improviserte forkynnelse hvor han skilte sine punkter med ordene «Jeg har en drøm».
Emma Fowler
Emma Fowler  (født 5. juni 1979) er en britisk tidligere skiskytter.
Hun representerte Storbritannia under Vinter-OL 2006.
Assaré
Assaré er en kommune i delstaten Ceará i nordøstregionen av Brasil.
Det indiske flyvåpenets museum i Palam
Det indiske flyvåpenets museum i Palam er et museum for Indias flyvåpen som ligger ved Palam Air Force Station i New Delhi i India. Adgang til museet er gratis. Museet var det eneste i sitt slag i frem til åpningen av Marinemuseet i Goa i 1998.
Beskrivelse
Museet har en innendørs utstilling med historiske fotografier, memorabilia, uniformer og våpen fra Indias flyvåpen fra det ble opprettet i 1932. Utstillingen fører til en hangar hvor det er utstilt mindre fly og noe av flyvåpenets gjenstander, slike som antiluftskyts, geværer og biler. Større fly er utstilt utenfor hangaren. Denne utendørs utstillingen inneholder ikke bare fly, men også annet utstyr, som radar og krigsbytte samt biler tatt fra fienden.
Flyene i avdelingen Vintage Aircraft Flight er i luftdyktig tilstand. Disse flyene er vanligvis ikke tilgjengelig for publikum. Store transportfly er lagret på selve flyplassen på grunn av plassmangel. Disse flyene tas bare frem på den årlige luftvåpenets dag. Museet har også et lite suvenir-hjørne med salg.
Fagerrogn
Fagerrogn (Hedlundia meinichii) er et løvfellende tre i asalslekta innenfor rosefamilien.
Arten er oppstått som en krysning mellom rogn og rognasal og ser ut som en mellomting mellom disse artene. Den skiller seg fra rogn ved at endesmåbladet er større enn de andre småbladene og lappet. Blomstene er litt større enn hos rogn, og fargen på pollenknappene varierer mellom nesten hvit via rosa til rød. Fruktene er skarlagenrøde og større enn hos rogn. Kjernehuset har tre rom, mens rognebærene som regel har fire.
Fagerrogn er endemisk for Norge. Formen som først ble beskrevet (var. meinichii) er triploid og formerer seg ukjønnet (apomiksis). Den er utbredt fra Stord over Bømlo og Sveio til Karmøy. Fra søndre Stord til Sveio finnes en mindre form, «smalfagerrogn». Fagerrogn i vid betydning vokser langs kysten fra Leka i nord sørover til Lindesnes og Ringerike i sørøst. Arten er svært variabel, og noen av disse formene bør antagelig skilles ut som egen arter. På Østlandet finnes det kanskje tetraploid fagerrogn.
Arter som er svært lik fagerrogn, og som har oppstått på samme måte, finnes på Gotland i Sverige, hedlundrogn (Sorbus teodori), og på øya Arran i Skottland, Sorbus pseudomeinichii.
Artsepitetet meinichii hedrer amtmann Hans Thomas Meinich. Fagerrogn er kommuneblomst i Sveio kommune.
DNA-sekvens
DNA-sekvens er rekkefølgen av nukleotider i et DNA eller RNA-molekyl. De ulike nukleotidene (guanin, adenin, cytosin, tymin og uracil) betegnes med ulike bokstaver: G, A, C og T            i DNA og G, A, C og U i RNA.
Talitiga Crawley
Talitiga Crawley (født 29. august 1991) er en samoansk taekwondoutøver som konkurrerer i klasse -67 kilo. Hun vil representere Samoa under Sommer-OL 2012, etter å ha kvalifisert seg til lekene ved å ha blitt nummer 1 i oseaniakvalifiseringen.
Lake Angelus
Lake Angelus er en by i Oakland County i den amerikanske delstaten Michigan. Byen er en velstående forstad til Detroit. Lake Angelus ligger rundt innsjøen med samme navn. Lake Angelus fikk landsbystatus i 1930 og bystatus i 1984. Lake Angelus het tidligere Three Mile Lake, men ble siden oppkalt etter skoleklokken «The Angelus» ved den lokale skolen. I 1990 var byen Michigans minste med en befolkning på 328.
New Madrid County
New Madrid County er et fylke i den amerikanske delstaten Missouri.
The Price of Happiness
The Price of Happiness er en amerikansk stumfilm fra 1916, regissert av Edmund Lawrence.
Handling
Bertha Miller er den unge kona til en flittig håndverker. Paret lever i komfortable, men ikke særlig luksuriøse, omstendigheter. Tre av de tidligere vennene til Bertha har tilsynelatende opplevd langt større suksess, fordi de kan få tak i alle tingene som kan kjøpes for penger. Bertha besøker det vakre hjemmet til Ruth Taylor, og der får hun sin første antydning om at ting ikke er så hyggelig i Ruths verden som det kan se ut som på overflaten. Ruth har nylig skrevet brev til en beundrer, men hun er bekymret for at ektemannen hennes kommer til å oppdage dette.
Bertha samtykker i å hjelpe Ruth ut av problemene hennes, men ved å gjøre dette får hun også problemer med hennes egen ektemann. Lucille, opera-sangerinnen, er en annen venninne. Men hun er fortvilet fordi hennes forventede opera-rolle har blitt gitt til en annen sangerinne. Bertha oppdager til sin overraskelse at Lucilles på ingen måte er så lykkelig som hun først hadde trodd. Lucille har oppdaget at kjæresten hennes allerede er gift, og har egne barn.
Den tredje tilsynelatende suksessrike venninnen hennes, Evelyn, bor i en stor og flott leilighet, og når Bertha besøker henne ser det ut til at hun ikke har noen bekymringer eller problemer. Men ting er ikke som det først ser ut som, og Bertha blir mer og mer desillusjonert, når hun oppdager hvor falske vennene hennes egentlig er. Bertha vender deretter tilbake til sin stødige, hardtarbeidende ektemann og deres lille barn.
The Price of Silence
The Price of Silence er en amerikansk stumfilm fra 1916, regissert av Joe De Grasse.
Handling
En kvinne gir fra seg hennes uekte barn.
Deretter gifter hun seg med en ny mann, men uten å fortelle sin nye ektemann om barnet.
The Primal Lure
The Primal Lure er en amerikansk stumfilm fra 1916, regissert av William S. Hart.
Brødrene Grimms eventyr
I 1803 hadde brødrene lært romantikerne Clemens Brentano og Ludwig Achim von Arnim å kjenne ved universitetet i Marburg. Disse to vekket brødrenes interesse for eventyr, og de begynte å skrive ned muntlige fortellinger fra ulike kilder. En av de viktigste kildene var eventyrfortellersken Dorothea Viehmann. Gjennom henne kom det også inn i samlingen noen eventyr som hadde sin opprinnelse i Frankrike.
Eventyr
Eventyr, i motsetning til legender begynner vanligvis med formelen Det var en gang
Anders Rambech
Anders Rambech (født 2. september 1767 i Kvikne i nåværende Tynset kommune, død 14. september 1836 i Meldal) var en norsk embetsmann, politiker og eidsvollsmann.
Rambech var sønn av Ola Graneng, husmann under Vollan og pliktsfut ved Kvikne kobberverk. Han arbeidet som kontorist hos sorenskriveren i Orkdal i 1783. Ti år senere ble han uteksaminert jurist og ble fullmektig hos sorenskriveren samme år. Fra 1800 ble han selv sorenskriver i Orkdal. Han var representant for Søndre Trondhjems amt på Riksforsamlingen i 1814 og representerte da Selvstendighetspartiet. Han var stortingsrepresentant i fem perioder, 1815–1817, 1818–1820, 1824–1826, 1827–1829 og 1830–1832. Han fungerte som president i Odelstinget i flere perioder.
Han bodde på gården Syrstad i Meldal, og døde der.Hovedbygningen og tingstuen fra Rambechs tid er fortsatt bevart, men tingstuen ble i 1848 flyttet til Gjevilvasshytta i Oppdal.
Leslie Laing
Leslie Alphonso Laing (født 19. februar 1925 i Linstead) var en jamaicansk friidrettsutøver som deltok i de olympiske leker 1948 i London og 1952 i Helsingfors.
Norges statsråd
Statsrådet er et råd bestående av statsministeren og minst syv andre medlemmer utpekt av Kongen. Statsrådet er både et kabinett og et kongelig råd (jf. Storbritannias konstitusjon). Medlemmene av statsrådet har alle tittel statsråd med unntak av statsministeren og utenriksministeren som tituleres slik. Som regel styrer statsrådene hvert sitt departement, men både statsråd uten portefølje og to statsråder med saksansvar innunder samme departement forekommer.
Kongen utpeker kun medlemmer som har støtte i Stortinget (parlamentarisme). Mellom 1884 og 2007 ble parlamentarismen praktisert med grunnlag i konstitusjonell sedvane. I 2007 ble parlamentarismen lovfestet gjennom ny § 15 i Grunnloven.
Noen selvstendig beslutningsmyndighet har statsrådet ikke etter Grunnloven (med mindre kongen er indisponert og har delegert Kongens myndighet til Statsrådet jf. bestemmelser i Grunnloven). Forfatningsutviklingen har imidlertid ført til at det faktisk er statsrådet, dvs. regjeringen, som bestemmer, mens Kongen kun underskriver. Denne forskyvningen av maktforholdet har satt merker etter seg i språkbruken. I vanlig tale bruker en nå gjerne uttrykket regjeringen om statsrådet. Når Grunnloven taler om Regjeringen, mener den imidlertid noe annet, nemlig Kongen i statsråd eller mer i sin alminnelighet den utøvende makt.
Saksbehandlingen i statsrådet
Statsrådets medlemmer har møteplikt i statsrådet, og statsrådet er kun beslutningsdyktig når over halvparten av medlemmene møter. Det påligger statsministeren som særskilt plikt å sørge for at statsrådet til enhver tid er beslutningsdyktig. Kongen kan, hvis det skulle være nødvendig, konstituere det nødvendige antall medlemmer for å få et beslutningsdyktig statsråd.
I statsrådet skal saken presenteres av det medlem som styrer departementet saken hører under, og han eller hun er også ansvarlig for å iverksette statsrådets beslutning. Den foredragende statsråd har plikt til å fremstille saken nøyaktig, fremheve de vesentligste momenter som bør tas i betraktning, og komme med en innstilling til hva statsrådets beslutning bør gå ut på.
Regjeringsråden er statsrådets sekretær, og fører referat/protokoll over de beslutninger statsrådet fatter, og skal underskrive alle statsrådets beslutninger. Regjeringsrådens underskrift er ikke en betingelse for gyldighet, men en bekreftelse på at det som er nedskrevet er en nøyaktig nedtegnelse av statsrådets avgjørelse.
Stemmegivning og dissens i statsrådet
Grunnloven fastslår at Kongen ikke kan settes til ansvar for sine handlinger i statsrådet, ansvaret ligger kollektivt hos hans rådgivere. Som følge av dette oppstiller Grunnloven en plikt for alle statsråder å si sin mening om de saker statsrådet behandler.
Etter Grunnlovens ordlyd fatter Kongen beslutningen «efter sit eget Omdømme». Kongens beslutning vil imidlertid i praksis være den beslutning statsrådets flertall ønsker, blant annet fordi Kongens beslutning ikke er gyldig uten at statsministeren (i militære kommandosaker forsvarsministeren) medundertegner.
Når statsrådet har fattet en beslutning er det kollektivt ansvarlig for beslutningen. En statsråd som mener beslutningen strider mot Grunnloven eller annen lov er pliktig til å protestere, samt å tilføye sin dissens i statsrådsprotokollen. Gjør han eller hun ikke det er hun ansvarlig som om hun var enig, og kan i ytterste fall stilles for Riksrett.
A Prince in a Pawnshop
A Prince in a Pawnshop er en amerikansk stumfilm fra 1916, regissert av Paul Scardon.
Bythinoplectini
Bythinoplectini er en gruppe av små, rødlige eller brunlige køllebiller, der mange av artene er knyttet til maur.
Utseende
Små (0,5 – 6 mm), rødaktige eller gulaktige biller, bakkroppen er mye bredere enn forkroppen.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Eksterne lenker
[[Kategori:Dyr formelt beskrevet av Ludwig Wilhelm Schaufuss]
Newton County (Missouri)
Newton County er et fylke i den amerikanske delstaten Missouri.
Martine Albert
Martine Albert  (født 17. september 1973) er en canadisk tidligere skiskytter.
Mordleken
Mordleken (originaltittel: The Last of Sheila) er en amerikansk kriminal- og mysteriefilm fra 1973 regissert av Herbert Ross. Filmen handler om en filmprodusent som samler seks av sine venner ombord på sin yacht for å avsløre hvem som myrdet hans kone for ett år siden. De ledende rollene spilles av Richard Benjamin, Dyan Cannon, James Coburn, James Mason, Ian McShane, Joan Hackett og Raquel Welch.
Handling
Filmprodusenten Clintons kone Sheila blir myrdet. Ett år etter samler han seks venner på sin yacht for å leke en "mord-lek". Målet hans er å avsløre hver enkelts innerste hemmeligheter som igjen skal vise ham hvem som er konas morder.
Pankow (ortsteil)
Pankow [ˈpaŋkoː] er en ortsteil i bydelen Pankow i Berlin. Bydelen Pankow har hentet sitt navn fra ortsteilen.
I dagligtale kan Pankow også omfatte steder i Heinersdorf og Niederschönhausen. Pankow ligger i urstrømdalen til elven Panke, en sideelv til Spree. Ortsteilen Pankows navn er avledet av navnet på elven.
Mordleken
Anmelderne
Filmen ble godt mottatt av anmelderne, noe som gjenspeiles i at den har oppnådd 85 % på Rotten Tomatoes. Den amerikanske filmanmelderen Roger Ebert gav den 3,5 av 4 stjerner.
Pankow (ortsteil)
Historie
Pankow ble grunnlagt som en vendisk bosetting på høydedraget Pankow Piesel. Bosettingens historie går sannsynligvis tilbake til ca 1230, mens de eldste skriftlige kilder skriver seg tilbake til 1311. Karl IV's landbok fra 1375 inneholder en utførlig beskrivelse av innbyggerne og deres eiendommer i Pankow.
Mordleken
Anmelderne
Den fikk lunken mottakelse av Aftenpostens anmelder, som mente at store deler av handlingen var langtrukken samt at skuespillerne var for lite livaktige. VGs anmelder var mere begeistret og gav den terningkast fem.
Pankow (ortsteil)
Historie
Pankow beholdt sitt landsbypreg inntil 1800-tallet da Gründertiden satte sitt preg på stedet. Ennå kan den opprinnelige karakteren av landsby observeres langs Breiten Strasse, som i sin tid gikk langs dorfangeren (landsbyalmenningen). Kavalierslottet ved dagens Damerowstrasse understreker den fremvokste byarkitekturen i den gamle landsbyen. Herfra startet jaktlagene sine turer mot Buchholz og videre omkring i området.
Mordleken
Priser
Den ble tildelt Edgar-prisen for beste film.
Pankow (ortsteil)
Historie
Kurfyrst Fredrik I av Preussen kjøpte området i 1691 og oppførte Schloss Schönhausen. Dermed fikk Pankow en økt betydning som residens for hohenzollerne. Mot slutten av 1800-tallet ble området omdannet som feriested for bybeboerne, noe som også førte til økt utbygging av infrastrukturen. Dagens veisystem ble anlagt i 1900 og man tok i bruk gamle handelsveier som Wollankstrasse.
Under den andre verdenskrigen rullet Den røde armé inn over Heinersdorf til Pankow. Bitre slag fant sted mellom russerne og de siste gruppene av Volkssturm. I Trelleborgerstrasse ble det opprettet et minnesmerke over de sovjetiske soldatene.
Pankow ble innlemmet i Stor-Berlin i 1920. Rådhuset i Pankow er idag kontorer for bydelsborgermesteren.
Eksterne lenker
Pankow
India under Vinter-OL for ungdom 2016
India deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen besto av én utøver, Saurabh Saurabh. Han deltok i de alpine øvelsene slalåm, storslalåm, kombinasjon og Super-G.
Nodaway County
Nodaway County er et fylke i den amerikanske delstaten Missouri.
Kurt Mosbakk
Kurt Mosbakk (født 21. november 1934 i Orkdal) er en tidligere norsk offentlig tjenestemann og politiker (Ap). Han er utdannet siviløkonom, og var konsulent 1959–1968, kontorsjef i LO 1969–1974, fylkeskontorsjef i Finnmark 1974–1975, fylkesrådmann i Finnmark 1976–1986, fungerende fylkesmann i Finnmark i 1990, samt fylkesrådmann i Østfold 1988–1997. Spesialrådgiver i Østfold fylkeskommune 1997–1999. Mosbakk var nestformann i Arbeidernes ungdomsfylking 1964–1967, personlig sekretær i Forsvarsdepartementet 1964–1965, medlem av Akershus fylkesting 1971–1974, varaordfører i Lørenskog 1972–1974, formann i Akershus Arbeiderparti 1969–1974, samt handels- og skipsfartsminister i Gro Harlem Brundtlands andre regjering 1986–1988.
Aurora (Ceará)
Aurora er en kommune i delstaten Ceará i nordøstregionen av Brasil.
Kemira Oyj
Kemira Oyj er et finsk børsnotert kjemikaliekonsern. Foretaget har sine røtter i Statens Svavelsyre- och superfosfatfabrik som ble grunnlagt i 1920. I 1933 ble det aksjeselskap, og i 1961 fikk det navnet Rikkihappo Oy («svovelsyre AS»). I 1971 fusjonerte det likeledes med det statlige Typpi Oy, og overtok dets fabrikk for kunstgjødsel i Uleåborg som ble grunnlagt i 1952.
I samband med fusjonen fikk konsernet fra 1972 navnet Kemira Oy. Samme år ble også Dickursby Färgfabriker (idag Tikkurila Oy) innlemmet i konsernet. I 1989 ble Bolidens kjemiske fabrikk i Helsingborg oppkjøpt, som fikk navnet Kemira Kemi Ab. I 1994 skjedde børsintroduksjonen og drøyt en fjerdedel av aksjene ble solgt til kommersielle og private eiere. På 2000-tallet har ulike enheter blitt solgt ut, blant annet kunstgjødselenheten, som fikk navnet Kemira Grow-how, og som i mars 2008 ble kjøpt av det norske agrokjemikonsernet Yara.
Kemira Oyj har idag virksomhet i 40 ulike land, over 10 000 ansatte (31. desember 2007) og omsetter årlig for drøyt 2 810 millioner euro (2007). Den finske statens eierandel er nede i cirka 16 prosent (2007).
Rustrød rosevikler
Rustrød rosevikler (Notocelia uddmanniana) er en sommerfugl i gruppen av viklere (Tortricidae).
Utseende
En middelsstor (vingespenn 15-20 millimeter) vikler. Forvingens grunnfarge er lys brunlig grå, ved bakkanten med en stor, rustrød til sjokoladebrun flekk. Dette gjør det lett å kjenne igjen arten.
Levevis
De voksne viklerne flyr i juni-august. I motsetning til mange andre arter i slekten Notocelia lever larvene ikke på roser, men helst på bjørnebær og andre busker i bjørnebærslekta (Rubus).
Utbredelse
Arten finnes i Nord-Afrika, over hele Europa bortsett fra de aller nordligste delene, og i det nordlige Asia. Den er utbredt i Sør-Norge nord til den nordlige delen av Oppland, men ikke på Vestlandet nord for Rogaland.
The Stationery Office
The Stationery Office (TSO) er et britisk forlag som har kontrakt med regjeringen om å trykke alle lover samt mange andre dokumenter fra regjeringen.
TSO utgir over 15 000 bind i året, hvilket gjør forlaget til Storbritannias største målt i volum.
Nadin Dawani
Nadin Dawani (født 20. april 1988) er en jordansk taekwondoutøver som konkurrerer i klasse -67 kilo. Hun vil representere Jordan under Sommer-OL 2012, etter å ha kvalifisert seg til lekene ved å ha blitt nummer 1 i asiakvalifiseringen.
The Spectacular Now
The Spectacular Now er en amerikansk dramakomedie fra 2013. Filmen er regissert av James Ponsoldt, skrevet av Scott Neustadter og Michael H. Weber, og har Miles Teller og Shailene Woodley i hovedrollene.
Om filmen
The Spectacular Now er basert på boken med samme navn av Tim Tharp. Filmen har vært vist på diverse filmfestivaler i løpet av 2013, og hadde en begrenset premiere i USA i august 2013. Den har foreløpig ikke fått norsk kinodistribusjon.
Handling
Sutter Keely (Miles Teller) lever i nuet. Det er en komfortabel plass for ham. Han er en avgangselev på high school som er sjarmerende og selvopptatt, midtpunktet på festene, elsker jobben sin i en butikk for herreklær, og som ikke har noen planer for fremtiden. Men etter å ha blitt dumpet av kjæresten, drikker Sutter seg full og våkner opp på en plen med Aimee Finicky (Shailene Woodley) liggende over ham. Hun er annerledes: den snille jenta som leser science fiction og som ikke har en kjæreste. Mens Aimee har drømmer og planer for fremtiden, lever Sutter i en imponerende vrangforestilling om "det spektakulære nuet". Likevel blir de på en eller annen måte tiltrukket av hverandre.
Kalenderdøgn
Kalenderdøgn er et 24 timer langt tidsintervall med start kl. 00.00 og slutt 24.00. Dette inndeles normalt i følgende intervaller:
Natt (00.00 - 06.00)
Morgen (06.00 - 09.00)
Formiddag (09.00 - 12.00)
Ettermiddag (12.00 - 18.00)
Kveld (18.00 - 24.00)
Middag er kl. 12.00.
Magne A. S. Huuva
Magne Andreas Solbakken Huuva (født 22. juni 1964 i Harstad) ble valgt som representant for Norske Samers Riksforbund til Sametinget i 1993 og igjen for perioden 1997 til 2001.
Kalenderdøgn
Midnatt er kl. 00.00.
Magne A. S. Huuva
Han var rådsmedlem i Norsk Sameråd i perioden fra 1983 til 1989. Han var med i Områdestyret for reindriften i Troms fra 1991, og ble leder i 1997. Han ledet Norske Reindriftsamers Landsforbunds ungdomsutvalg i årene 1986 til 1991. Han har blant annet vært styremedlem i Troms Reindriftsamers Fylkeslag (1987–1996), Statens reindriftsskole (1987–1987) og Sameskolen i Troms (1990–1992).
Fredløsmåler
Fredløsmåler (Anticollix sparsata) er en sommerfugl i gruppen av de egentlige målere (Geometridae). Den er funnet på Øst- og Sørlandet i Norge.
Levevis
Larvene lever bare på blader og blomster av fredløs (Lysimachia vulgaris), og arten finnes bare der denne vokser. De voksne målerne flyr i juni – juli, larvene kan man finne fra juli til september. Arten overvintrer som puppe.
Utbredelse
Arten finnes i hele Europa og også i Nord-Asia. I Norge er den funnet på Østlandet og på Sørlandet vestover til Vest-Agder.
Helotidae
Helotidae er en liten familie av biller som ser ut til å leve under løs bark eller ved utflytende sevje. Noen arter kan også finnes på blomster. De lever først og fremst i tropiske områder i den gamle verden – Afrika og Sørøst-Asia, men der er funnet så langt nord som Japan og Russlands fjerne østen. Det er også rapportert fra Venezuela.
Utseende
Avlange, flate, som oftest noe metalliske biller. Oversiden er uten tydelige hår, feltvis dekket av grove punktgroper med glatte områder mellom. Hodet er stort, sett ovenfra trekantet, fasettøynene er nokså store og ovale, og sitter ved hodets bakhjørner. Antennene er av varierende lengde, 11-leddete, det innerste leddet er pæreformet, de tre ytterste danner en kølle. Overkjevene (mandiblene) er kraftige og fremoverrettede. Brystskjoldet (pronotum) er litt bredere enn langt, med tydelig sidekant. Det er jevnt rundet tilsmalnet fremover. Bakkanten er noe tilbaketrukket i midten. Brystskjoldet har et mønster av tett punkterte områder med glatte, blanke områder mellom. Dekkvingene er avlange, parallellsidige, med lengdestriper. Hos de fleste artene er de mer eller mindre metalliske med to par avlange, gule flekker, men hos slekten Metahelota er de rødbrune i fremre halvdel og svarte i bakre. Lengde- og tverr-rekker av punktgroper danner et nettmønster på dekkvingene. Beina er ganske korte. Den indre delen av lårene er oftest rødlig, resten av beina mørkt metalliske. Føttene har to lange klør. Undersiden er vanligvis mer eller mindre rødlig.
Eksterne lenker
Helota fulviventris fra Russland (fjerne østen), fra Atlas of the family Helotidae of Russia:
Nyainqentanglha
Nyenchen Tanglha eller Nyainqêntanglha (tibetansk: གཉ་ཆེན་ཐང་ལྷ་, Wylie: 'Gnyan-chen-thang-lha'; kinesisk: 念青唐古拉山, pinyin: Niànqīngtánggǔlā Shān) er en fjellkjede som ligger i Nyingchi-prefekturet i det sentrale Tibet.
Geografi
Fjellkjeden har mer enn tretti topper som er over 6000 moh., fire av dem når over 7000 moh. Den deler Tibet i to og danner et vannskille mellom elvene Yarlung Zangbo (Brahmaputra) og Nu (Salwin).
Det høyaete punktet er fjellet med samme navn som kjeden, Nyainqêntanglha feng, som er 7162 moh. og ble besteget første gang i 1986 av en gruppe japanske fjellklatrere. (andre kilder sier 7088 moh.).
Fjellkjeden ligger sør for innsjøen Namtso (Tengrinor), den nest største saltvannssjøen i Tibet. Den nærmeste byen er Yangpachen. Nyainêntanglhaer ligger rundt 30 mil nordvest for Lhasa.
Religiøs betydning
Nyainêntanglha betyr gressletteguden på tibetansk. Ifølge tibetansk folketro er guden for fjellet gift med gudinnen for den hellige Namtso-sjøen, og det finnes mange sagn og sanger om de to. Gudeparet, gjennom sine fysiske symboler, blir særlig dyrket i saueår, ettersom de begge skal ha blitt født i et slikt år.
Bedfordshire
Bedfordshire grenser mot Cambridgeshire, Northamptonshire, Buckinghamshire og Hertfordshire. Luton var en del av det administrative grevskapet innil 1997, da byen ble en selvstyrt enhet (unitary authority).
Bedfordshire grenser mot Cambridgeshire i nordøst, Northamptonshire i nord, Buckinghamshire i vest og Hertfordshire i sørøst. Befolkningsmessig er Bedfordshire det fjortende mest tett befolkede fylket i England, med hvor mer enn halvparten av befolkningen bor på de to høyeste områdene: Luton (rundt 236 000 innbyggere) og fylkesbyen, Bedford (102 000 innbyggere). Det høyeste stedet er 243 moh ved Dunstable Downs i Chilterns.
Oregon County
Oregon County er et fylke i den amerikanske delstaten Missouri.
Verdenscupen i hurtigløp på skøyter 2009/10 – Verdenscup 3 – 10 000 meter menn
Verdenscuprunde tre av sesongen 2009/10 i hurtigløp på skøyter for menn på 10 000 meter i Vikingskipet i Hamar, Norge søndag den 22. november 2009.
Distansen ble vunnet av nederlandske Sven Kramer på 12.50,96 foran sin landsmann Bob de Jong på andreplass og russiske Ivan Skobrev på tredjeplass. Gruppe B ble vunnet av nederlandske Arjen van der Kieft foran de to norske løperne Reidar Bohlin Borgersen på andreplass og Henrik Christiansen på tredjeplass.
Joel Shatzky
Joel Shatzky (født. 30. november 1943 i Vancouver/Washington i USA, død 3. april 2020 i Ithaca i delstaten New York) var en amerikansk forfatter av teaterstykker og romaner og litteraturprofessor ved State University of New York.
Bakgrunn
Joel Shatzky ble født i Vancouver i staten Washington, dit familien var flyttet fra New York City under andre Verdenskrig ettersom faren var med på å bygge Liberty-skip der. Etter krigen vendte de tilbake til østkysten. Joel vokste således opp i Bronx i New York City, gikk på Music and Art High School og Queens College. Han studerte ved City University of New York (CUNY), fikk i 1965 mastergrad ved University of Chicago og i 1970 doktorgrad for dramatisk litteratur fra New York University.
Karriere
Fra 1968 til sin emeritering i 2005 underviste han ved State University of New York i Cortland i delstaten New York. Han flyttet deretter til New York City og begynte i 2006 å undervise som adjunct professor ved Kingsborough Community College i Brooklyn.
Hans teaterstykke It’s a Clean, Well-lighted Place ble oppsatt i 1976 ved teateret tilkyttet Institute of Contemporary Arts i London. Skuespillet The Day They Traded Seaver ble i 1979 oppført av Soho Artists under ledelse av Dino Narrizano. Flere enaktere ble så oppsatt på Thirteenth Street Rep og One Dream Theatre. Andre stykker ble fremført blant annet i Philadelphia, San Francisco og på Improv Theatre i Los Angeles.
Med sin hustru skrev Joel Shatzky boken Facing Multiple Sclerosis: Our Longest Journey (1999). I 2002 kom hans roman Iago’s Tale. I samarbeid med Michael Taub kom standardverkene Contemporary Jewish-American Novelists (1997) og Contemporary Jewish-American Dramatists and Poets (1999). Det førsnevnte ble av tidsskriftet Choice kåret til Outstanding Book of 1997. Hans beskjeftigelse med Holocausts historie førte til utgivelsen av erindringene til de holocaustoverlevere Susan Cernyak-Spatz (Protective Custody Prisoner 34042) og Norbert Troller (Theresienstadt: Hitler’s «Gift» to the Jews).
Joel Shatzky, som led av Parkinsons sykdom, døde i april 2020 i Ithaca av komplikasjoner fra Covid-19.
Prodan Kirjakov
Prodan Kirjakov Stojanov (bulgarsk: Продан Киряков Стоянов, født 15. oktober 1854 i Kondolovo, død 10. april 1937) var en bulgarsk politiker.
Han var ordfører i den bulgarske byen Burgas i en kortere periode i 1890, fra 20. april til 13. august.
I to senere perioder var han også varaordfører i byen, fra 5. januar 1904 til 19. september 1905 og fra 8. januar 1907 til 8. juni 1908.
Viaplay
Viaplay er en videotorgtjeneste for strømming av film, sport og TV-serier over internett. Tjenesten eies og drives av Viaplay Group og tilbys i de nordiske landene Norge, Sverige, Danmark, Finland og Island og flere andre land.
Tjenesten åpnet i mars 2007 under navnet Viasat OnDemand med tilbud bestående av sport og film. I mars 2011 byttet tjenesten navn til Viaplay. I april 2021 hadde tjenesten 3,1 millioner abonnenter.
I 2016 ble plattformen lansert i de baltiske landene Latvia, Litauen og Estland. I 2017 ble de baltiske versjonene av Viaplay solgt til All Media Baltics.
V Sport
V Sport (gamle Viasport) er sportkanalene til Viaplay Group lansert i 1999. Kanalene er tilgengelig på Viaplay og hos TV-distributørene for en ekstra sum.
V series & film
V series & film er TV-kanalene for Viaplays filmer. Pakken kan kjøpes for en ekstra sum hos TV-distributørene
V series and film har følgende kanaler
Teknisk støtte
Tjenesten støttes på PC, Mac, Android, iOS, PlayStation 3, PlayStation 4, Playstation 5, Xbox 360, Xbox One, Apple TV og enkelte Smart TV-apparater. For iOS- og Android-enheter er det mulig å laste ned filmer for offline-avspilling.
Fotnoter
<references group="lower-alpha"/>
.ml
Registrering
Registrering gjøres på tredje nivå, under disse kategoriserte subdomenene på andre nivå:
21 & Over
21 & Over er en amerikansk komedie fra 2013. Filmen er skrevet og regissert av Jon Lucas og Scott Moore, og har Justin Chon, Miles Teller og Skylar Astin i hovedrollene.
.ml
Eksterne lenker
Toppdomän
21 & Over
21 & Over fikk aldri kinodistribusjon i Norge.
Mariehamn
Mariehamn (finsk: Maarianhamina) er Ålands hovedstad. Mariehamn ligger på den største øya Fasta Åland, og er Ålands eneste by. Den er også en økonomisk region i Finland. Mariehamn ble grunnlagt 21. februar 1861, den gang Åland og resten av Finland var en del av Russland. Byen er oppkalt etter hustruen til tsar Aleksander II av Russland, Maria Aleksandrovna. Her ligger Ålands museum, som hovedsakelig viser de ålandske øyenes utvikling og historie.
Baixio
Baixio er en kommune i delstaten Ceará i nordøstregionen av Brasil.
Mariehamn
Fra Västerhamn går det daglige ferger til Kapellskär, Stockholm, Åbo og Helsingfors.
21 & Over
Handling
Når toppstudenten Jeff Changs (Justin Chon) to beste venner, Miller (Miles Teller) og Casey (Skylar Astin) tar ham med ut for å feire 21-årsdagen hans kvelden før et svært viktig intervju med en medisinskole, eskalerer det som bare skulle være en kjapp pils til å bli en natt fylt av ydmykelser, fråtseri og utskeielser.
Stig Olsen
Stig Olsen (født 1969) er en norsk tidligere squashspiller.
Han vant fem NM-gull og 12 NM-medaljer i perioden 1997–2007. Han vant kongepokalen i 1997, 1999, 2000, 2005 og 2007.
Slind kraftverk
Slind kraftverk er et vannkraftverk i Slindelven i Selbu kommune i Trøndelag.
Fallhøyde er 180 meter. Storslindvatnet reguleres mellom 259 og 249 moh.
Midlere årsproduksjon er på 85 GWh og installert effekt er på 25 MW.
Kraftverket startet produksjonen i 1985. Det er installert en francisturbin.
Eier er Selbu Energiverk AS.
Historie
Slindelva kraftverk ble satt i drift i 1923 med ett aggregat. Utvidet til to aggregat i 1933, og til tre aggregat i 1952. Det lå ca 1 km lenger opp i elven fra dagens anlegg. Fallhøyden var 118 meter. Effekt 5.5 MW, årsproduksjon 55 GWh.
Alt ble revet etter det nye kraftverket ble tatt i bruk.
Masters of the Universe: Revelation
Masters of the Universe: Revelation er en amerikansk animert nett-TV-serie utviklet av Kevin Smith. Den er en oppfølger til fjernsynsserien He-Man and the Masters of the Universe som ble sendt mellom 1983 og 1985.
Serien publiseres på Netflix i to deler.